**ОПИС И СПЕЦИФИКАЦИЈА**

Предмет оквирног споразума је утврђивање услова за издавање појединачних наруџбеница на основу овог оквирног споразума, за услуге организације путовања за потребе Филмског центра Србије, у складу са условима из конкурсне документације за ЈН 01/2021, понудом Даваоца услуга, описом и спецификацијом из конкурсне документације, одредбама овог оквирног споразума и стварним потребама Наручиоца.

Услуге из става 1. овог члана обухватају:

* резервацију авио карата у економској класи за Европу, Азију, Америку, Аустралију и регион;
* резервацију возних и аутобуских карата за међуградски превоз у иностранству и земљи;
* резервацију хотелског смештаја у хотелима до највише 4\* у иностранству и земљи;
* резервацију осталих путних карата (аутобуских, возних, бродских);
* давање информација о реду летења/реду вожње и ценама путних карата и хотелског смештајa;
* понуду најниже расположиве цене у време вршења резервације;
* понуду економски најповољнијих решења за организацију путовања, као и најбоље везе са најбржом следећом конекцијом;
* давалац услуга обавезује се да ће за сваки конкретан писани захтев Корисника услуга доставити више опција за економску класу авио превоза за тражену дестинацију од више различитих авио-превозника, као и више понуда за хотелски смештај у хотелима. Уколико се не достави више опција неопходно је доставити образложење у писаном облику;
* давалац услуга се обавезује да Кориснику услуга да информације о условима отказа (трошковима) које је прописао крајњи извршилац услуге односно компанија превозника или хотел, а Корисник услуга задржава право да откаже резервацију путних карата и хотелског смештаја;
* доступност Даваоца услуге, тј. временски период за пријем захтева је 168 сати у недељи, тј. 365 дана у години;
* у случају потребе да се унапред резервише смештај у хотелу, Давалац услуга се обавезује да преузме обавезе око организације смештаја и плаћања, а након тога испостави рачун Кориснику услуга;
* за услугу издавање осталих путних карата (аутобуских, возних, бродских) која се врши уз набавку смештаја, Давалац услуга нема право на провизију;
* представник Корисника услуга доставља писани захтев за резервацију авио и других карата и хотелског смештаја тако што Даваоцу услуга упућује исти писаним путем или електронском поштом, да у року од најдуже 24 сата од момента пријема захтева достави више опција понуда различитих авио-превозника, као и више понуда за хотелски смештај, а ради провере цена наведених у понудама од стране Корисника услуга и усаглашавања са истим;
* након провере цена Корисник услуга ће дати сагласност на једну од понуда (е-мејлом, путем поште, телефаксом);
* извршилац не може понудити услуге LOW COST компанија.